Strooi word twee! | strooimeisie
Strooi word twee!
Junie 29, 2017 / strooimeisie
Blykbaar blog ek nou amptelik vir twee jaar. Snaaks; dit voel vir my of dit eintlik al baie langer moet wees.
Blogging is ‘n eienaardige besigheid… Jy ontbloot ‘n deel van jou menswees wat jy nie andersins sou deel nie. Jy wys vir vreemdelinge (en soms ook bekendes) jou krake. En vir my was die grootste blog-lewensles dié blote besef: dis okay. Regtig; dit is okay. Ons het almal krake. Sommige van ons het al flenters gebreek. Maar ons is nog hier en ons is bereid om ons unieke maar perfekte inperfeksie te wys en te deel, daardeur te groei en ander sowel as onsself te probeer help.
‘n Baie opregte dankie aan elke liewe besoeker, leser en volgeling. Julle maak dit vir my so lekker om te kán (of te mág) skryf en ek hoop julle weet daar is ‘n hele klomp van julle waarvoor ek al sommer lief geword het!
Mede-bloggers – julle rock! Daar is ‘n hele paar van julle wat my lewe so verryk en my so ontsaglik baie leer; en ek weet ek is nie die enigste een wat só voel nie!
← Daar’s lewe in ‘n perskepit
‘n Strooi-bessie-muffin? →
10 thoughts on “Strooi word twee!”
Junie 29, 2017 om 21:35
Ons hou van jou skryfstyl!
Junie 29, 2017 om 21:36
Dankie André! En jy is natuurlik een van die inspirasies.
Junie 29, 2017 om 22:24
Hoekom kry Toortsie ‘n hartjie en nie ek nie?
Junie 29, 2017 om 22:25
Aaaag… jammer, jong! ❤
Junie 29, 2017 om 21:52
Doe so voort. Mis jou as jy stil raak…
Junie 29, 2017 om 21:54
Ek sit vanaand juis en dink: dis nou tyd om weer te skryf! En ek sal… binnekort! Sodra die werk en studies my net weer ‘n slag toelaat.
Junie 29, 2017 om 21:57
Hartlik geluk! Jy kan en mag maar skryf!
Junie 29, 2017 om 21:58
Dankie, liefste Toortsie! ❤
Julie 2, 2017 om 07:48
Ek moet se. Eks baie bly ‘n vriendin het my oorreed om te begin blog. Dit is vir my ‘n wonderlike geleentheid om vrylik te kan skryf. En op die ou end te kan deel en ander mense te leer ken op ‘n vlak wat jy nooit andersins sou nie. Ek leer, lag en huil soveel vandat ek hierdie wereld ontdek het.
Julie 7, 2017 om 14:07
Dit is eienaardig…. ‘n mens leer ander mense waarvan baie nie gesigte het nie, ken en liefkry. As ‘n mens eers ‘n ding geblog het is dit asof jy kalmte kry en die ding meer in perspektief sien. Mooi naweek vir jou.